शिक्षक लाएं शिक्षा और शिक्षण में नवाचार
चिकित्सा मंत्री राजेंद्र राठौड़ ने शिक्षकों से कहा कि राज्य सरकार ने डीपीसी कर पदोन्नति देने का काम कर दिया है। अब शिक्षकों की जिम्मेदारी है कि वे शिक्षा और शिक्षण में नवाचार लाकर विद्यार्थियों का मार्ग प्रशस्त करें।
वे शनिवार को राजस्थान शिक्षा सेवा प्राध्यापक संघ (रेसला) के नवपदोन्नत प्रधानाचार्य एवं प्राध्यापक के सम्मान समारोह में बोल रहे थे। उन्होंने कहा कि पदोन्नति का अधिकार शिक्षक का है, मगर पिछले वर्षों में इसकी अनदेखी की गई।
भाजपा सरकार ने शिक्षा में नवाचार लाने के लिए शिक्षकों का इस साल बड़ी संख्या में पदोन्नति दी है। उन्होंने प्राध्यापक-प्रधानाचार्यों से कहा कि अब उनकी भूमिका केवल शिक्षक की नहीं रही है, अपितु अब उन्हें प्रशासनिक दायित्व का निर्वहन करते हुए कुशल नेतृत्व का निर्वाह करना है और शिक्षा को गांव, गली और घर-घर पहुंचाने के लिए पुजारी के रूप में काम करने के लिए तैयार होना पड़ेगा, तभी हम अशिक्षा के अंधकार को मिटा सकेंगे। समारोह की अध्यक्षता तारानगर विधायक जयनारायण पूनिया ने की। विशिष्ठ अतिथि जिला प्रमुख हरलाल सहारण, सभापति विजय शर्मा, जिलाध्यक्ष डॉ. वासुदेव चावला, भाजपा नेता विक्रम कोटवाद, रेसला के प्रदेशाध्यक्ष मोहन सिहाग, बागला स्कूल के प्रधानाचार्य किशनलाल गहनोलिया, मुख्य संरक्षक डायलाल पाटीदार, सहायक निदेशक ओम फगेड़िया, भाजपा जिला महामंत्री सीताराम लुगरिया जिलाध्यक्ष महेश सोनी थे। संचालन रेसला के प्रदेश महामंत्री प्रमोद मिश्रा प्राध्यापक मुकुल भाटी ने किया। राजकीय बागला उमावि में हुए समारोह में चिकित्सा मंत्री ने प्रधानाचार्य प्राध्यापक पद पर पदोन्नत हुए सेवानिवृत्त हुए प्रधानाचार्य का अभिनंदन किया।
ये पदाधिकारी भी थे मंचासीन
समारोहमें प्रयास संस्थान सीकर के प्रतिनिधि, सरदारशहर भारतीय आदर्श विद्यापीठ के प्रतिनिधि नाहरसिंह, पूर्व प्रदेशाध्यक्ष मांगीलाल बुगालिया, कार्यकारी प्रदेशाध्यक्ष डॉ. डीडी गौत्तम, सभाध्यक्ष मनीराम मंडीवाल, मुख्य प्रांतीय प्रवक्ता बीके गुप्ता, वरिष्ठ प्रदेश मंत्री राजेंद्र बंसल, वरिष्ठ मंत्री संगठन मंत्री दिलीप पारीक, ललित कौशिक, सुमेर खटाना, भीष्म महर्षि, सत्यनारायण सैनी अश्विनी पारीक आदि मौजूद थे। इससे पहले रेसला के सूर्यकांत चोटिया, जिलाध्यक्ष महेश सोनी जिलामंत्री कैलाश सहित पदाधिकारियों ने अतिथियों का स्वागत किया।
समारोह में प्राध्यापक प्रधानाचार्य की भूमिका की चर्चा करते हुए राठौड़ ने कहा कि चुनाव में इन्हें ओपिनियन मेकर भी समझा जाता है। मतदान मतगणना में ये ही पीठासीन प्रथम मतदान अधिकारी होते है और इनसे मतदान मतगणना का रूख छुपा नहीं रहता। राजनीतिज्ञ इनके चेहरे को पढ़कर की ओपिनियन बना लेते है। उन्होंने चुनाव में इन राजपत्रित अधिकारियों की भूमिका को महत्वपूर्ण बताया।
चूरू रेसला के अभिनंदन समारोह को संबोधित करते चिकित्सा मंत्री राजेंद्र राठौड़ समारोह में सम्मानित सेवानिवृत्त प्रधानाचार्य, पदोन्नत प्रधानाचार्य प्राध्यापक।
hin_Deva hin_Deva hin_Deva hin_Deva hin_Deva mai_Deva hin_Deva hin_Deva